फेसबुक पर दोस्त बन नौकरी के नाम पर ठगे 71,500 रुपए
फेसबुकपर बने एक दोस्त ने उचाना वासी एक व्यक्ति को टर्की देश में मर्चेंट नेवी में नौकरी लगवाने के नाम पर 71,500 हजार रुपए ठग लिए। जिसकी शिकायत उचाना निवासी ने पुलिस को दी।
सदर थाना पुलिस ने मामला दर्ज कर जांच शुरू कर दी है। शिकायतकर्ता उचाना निवासी अजय भारद्वाज ने बताया कि उसने मर्चेंट नेवी का काेर्स किया है। पहले भी वह करीब 14 माह तक मर्चेंट नेवी की नौकरी टर्की अन्य देश में कर चुका है। उसकी एक व्यक्ति से फेसबुक पर दोस्ती हुई। उसने मर्चेंट नेवी में टर्की में 1000 डालर प्रति माह पर नौकरी दिलवाने की बात कही।
इसके लिए अकाउंट में रुपए डलवाने की बात कही। उसने 25 हजार , 1500 रुपए, 20 हजार रुपए 25 हजार रुपए डलवा दिए। उसके बाद आरोपी ने उसकी ई-मेल आइडी पर जहाज की टिकट, कंपनी का कॉन्ट्रैक्ट लेटर और कंपनी के अन्य दस्तावेज डाल दिए। जब उसने एयरपोर्ट पर वही टिकट दिखाई, तो जानकारी मिली कि यह नकली है।
hin_Deva hin_Deva hin_Deva hin_Deva